ბურირამის პროვინცია

ბურირამის პროვინცია (ტაი: จังหวัดบุรีรัมย์, ჩანგვუატ ბური რამ, ჩრდილოეთ ქხმერული:  มืฺงแปะ) — ტაილანდის 76 პროვინციიდან (ჩანგვატი) ერთ-ერთი. მდებარეობს ტაილანდის ქვედა ჩრდილო-აღმოსავლეთ ნაწილში (ისანში). მეზობელი პროვინციებია (სამხრეთიდან საათის ისრის მიმართულებით) საკეო, ნაქონრატჩასიმა, ქონკენი, მაჰასარაქამი და სურინი. სამხრეთ-აღმოსავლეთით ესაზღვრება კამბოჯის ოდარის მეანჩეს პროვინციას. სახელი „ბურირამი“ ითარგმნება როგორც „ბედნიერების ქალაქი“.

 გეოგრაფია 
ბურირამი ხორატის პლატოს სამხრეთ, უკიდურეს ნაწილში მდებარეობს. პროვინციის გარშემო მდებარეობს რამდენიმე ვულკანი. პროვინციის სამხრეთი საზღვარი მთიანი მხარეა და მოიცავს სანკამფაენგის ქედსა და დენგრეკის მთებს შორის მდებარე ნაწილს. 

 ისტორია 
დაახლოებით ათასი წლის წინ, ტერიტორია, რომელიც დღევანდელ ბურირამის პროვინციას შეადგენს, ქხმერების იმპერიის შემადგენელი ნაწილი იყო და ამ პერიოდის მრავალი ნაშთი დღესაც შემორჩენილია ბურირამის ტერიტორიაზე. ამის ერთ-ერთი დამადასტურებელი ჩამქრალ ვულკანზე მდებარეობს და ფანომის რუნგის ისტორიული პარკის შემადგენელი ნაწილია. იქ ნაპოვნი წარწერის თანახმად, ამ ტერიტორიის მმართველმა ქხმერების მეფე მათ მმართველად სცნო.  ტერიტორია შორეული და მჭიდროდ დასახლებული იყო, რასაც რატთანაკოსინის სამეფოს შესახებ დაწერილ ფაქტში ვხვდებით. XIX საუკუნის დასაწყისში, ყველაზე დიდმა ქალაქმა მუანგ პაემ აღიარა ტაილანდის სუვერენიტეტი და ბურირამი ეწოდა. XIX საუკუნის ბოლოს ადმინისტრაციული რეფორმების შემდეგ, ბურირამი ოფიციალურად გახდა ტაილანდის პროვინცია, რომელსაც გუბერნატორი მართავს. 

 კულტურა 

 ფესტივალები 
მნიშვნელოვანი რელიგიური დღეების გარდა, ბურირამის პროვინციაში აღინიშნება სონგკრანის დღე და ახალი წელი. სხვა ადგილობრივი ფესტივალებიდან აღსანიშნავია:  მე-5 მთვარის თვის ფესტივალი,"Gregorian-Lunar Calendar Conversion Table". Hong Kong Observatory. Retrieved 1 October 2016. რა დროსაც მოსახლეობა ლოცულობს, ბუდას ფოტოებს გამოფენს. ამ დროს იმართება სპორტული ღონისძიებებიც. ზოგიერთ რაიონში, როგორიცაა ფუტჰაისონგის ოლქი, ეწყობა ტრადიციული ბანგ ფაის ცეკვების საღამო და ხაო ფჰანსა. 

 დემოგრაფია 
ბურირამის პროვინცია ჩრდილო- აღმოსავლეთ პროვინციებს შორის ერთ-ერთია, სადაც ჩრდილოეთ ქხმერები მოსახლეობის საკმაო ნაწილს შეადგენენ. მოსახლეობის უმეტესობა საურობს ისანურ ენებზე, მაგრამ ბოლო აღწერის თანახმად, მოსახლეობის 27,6% ყოველდღიურ ცხოვრებაში ჩრდილოეთ ქხმერულად მეტყველებს."ร่ยงานสถิติจำนวนประชากรและบ้านประจำปี พ.ศ.2561" [Statistics, population and house statistics for the year 2018]. Registration Office Department of the Interior, Ministry of the Interior. stat.bora.dopa.go.th (in Thai). 31 December 2018. Archived from the original on 2 April 2019. Retrieved 20 June 2019.

 სიმბოლოები 
პროვინციის გერბზე  გამოსახულია ფანომის რუნგის ტაძარი, ქხმერული სტილის ინდუისტური ტაძარი, რომელიც შივას სახელზეა აგებული. ტაძარი ფუნქციონირებდა IX–XII საუკუნეებში, როდესაც ქხმერების რეგიონზე კონტროლი აიუთჰაიას სამეფოს ტაილანდელების მიერ დასრულდა. ტაძრის ნანგრევები ამჟამად ისტორიულ პარკშია დაცული. 

პროვინციული ყვავილი არის ყვითელი ბამბის ხე. პროვინციული ხე კი - ვარდისფერი შხაპუნა. 

პროვინციის დევიზია: „ქვიშაქვების სიწმინდეების ქალაქი, ვულკანების ქვეყანა, ლამაზი აბრეშუმი, მდიდარი კულტურა და სპორტის საუკეთესო ქალაქი“.

 სპორტი 
მარცხნივ|მინი|ლალისა მანობანი
ბურირამი სპორტის ქალაქს წარმოადგენს. „ბურირამ იუნაიტედი“ ტაილანდის ყველაზე წარმატებული საფეხბურთო გუნდია, მას შემდეგ რაც მან მოიგო ეროვნული ლიგა, ასოციაციის თასი, ლიგის თასი და გახდა აზიის ფეხბურთის კონფედერაციის ჩემპიონთა ლიგის მეოთხედფინალისტი. „ბურირამ იუნაიტედის“ საშინაო მატჩებს მასპინძლობს „ჩანგ არენა“, რომელიც კლუბის საკუთრებაში არსებული უდიდესი საფეხბურთო სტადიონია."'บุรีรัมย์'กร้าวป้อง5แชมป์-ยึดท็อป5เอเชีย".Archived  from the original on 2017-08-03. Retrieved 2017-08-03.

 ცნობილი ადამიანები 

 ბურირამში დაბადებულები 
ლალისა მანობანი (ტაი: ลลิษา มโนบาล), დაბადების სახელი: პრანპრია მანობანი (ტაი: ปราณปรียา มโนบาล) დაიბადა 1997 წლის 27 მარტს ბურირამას პროვინციაში. ის მეტად ცნობილია თავისი სასცენო სახელით, როგორც ლისა. ლალისა არის ტაილანდელი რეპერი, მომღერალი და მოცეკვავე, რომელიც მოღვაწეობს კორეულ K-pop ჯგუფში, სახელწოდებით Blackpink. 

ჩატჩუ-ონ მოქსრი (ტაი: ชัชชุอร โมกศรี) დაიბადა 1999 წელს და ის არის ტაილანდელი პროფესიონალი ფრენბურთელი.

ნევინ ჩიდჩობი (ტაი: เนวิน ชิดชอบ) დაიბადა 1958 წელსმ ბურირამას პროვინციაში. ის არის პოლიტიკოსი და ბურირამ იუნაითედის თავმჯდომარე. 

სქოლიო

კატეგორია:ტაილანდის პროვინციები